# Poesie (Porta)/6 - LETTERA A LA BARBORIN

../5 - EPITAFFI PER ON CAN D'ONA SCIORA MARCHESA ../7 - Scimes, pures, bordocch, cent pee, tavan IncludiIntestazione 27 settembre 2008 75% poesie
Poesie Carlo Porta XIX secolo CC BY-SA 3.0 GFDL //it.wikisource.org/w/index.php?title=Poesie_(Porta)/6_-_LETTERA_A_LA_BARBORIN&oldid=- 20110419162019 //it.wikisource.org/w/index.php?title=Poesie_(Porta)/6_-_LETTERA_A_LA_BARBORIN&oldid=- 20110419162019
LETTERA A LA BARBORIN
Barborin speranza dora, car amor, bell baciocchoeu, no vedeva la sant’ora d’avegh noeuva di fatt toeu.
Finalment quella lumaga5 de quell Peder cavallant l’è rivaa, che Dio el ghe daga de penà anca lu oltertant.
Da quell dì che te see andada a Niguarda col patron,10 sont pur anch staa di or in strada a specciall sto lizonon!
E ogni voeulta che vedeva lontan via a comparì quaj carrell, soo che diseva:15 Franch l’è el Peder! Là: l’è chi...
el stà pocch... el gh’ha tant pass... oh che cara! L’è vesin... Me ingurava ch’el sgorass lu, la mula, el volantin.20
Ma lallela! inanz rivà ghe né staa della gran luna, hoo inscì avuu de sospirà per godella sta fortuna!
Basta: adess cara baciocch25 El begliett l’è chi con mì, l’hoo leggiuu e basaa a dì pocch milla voeult, staghela lì!
Di bigliett, varda, n’hoo vist, n’hoo portaa di milion,30 ma paroll compagn de quist no s’en scriv nanch daj patron.
Che paroll! Quist sì consolen! Quist chì sì ch’hin natural! Hin lì lì proppi che scolen35 giò don coeur s’cett e lejal;
fina là, dove per via della Togna te moccolet, Barborin te see ona stria, te me sponget e consolet.40
Ma voj, varda, stà pur franca, la pò fann de tucc i stee, ma la Togna la vuj nanca caregada de danee.
Sì l’è vera, la me cura45 sul repian quand vegni a cà, e di voeult anch la procura de tegnimm lì a cicciarà.
Ma l’è inutel, già, stoo su che i vesin tel poden dì.50 S’ciavo... allegher, tutt al pù la saludi e tendi a mì.
E poeù, scolta, el sant Michee l’è chì arent, ma se te voeu per mì spazzi anch suj duu pee,55 toeuvi cà magara incoeu.
Chè per mì, se nol fudess per reson de quel socché... el sarav lì bella adess... Ma... t’el vedet nee el perché?60
Brusi anch mì, per dì el coeur giust, de vegnì alla conclusion, ché gh’hoo proppi minga gust de vedett in l’occasion;
ché vuj ben che sti toeu gent65 sien tucc fior de galantomen, ma hin patron... tì finalment te set donna, e lor hin omen;
e poeù tì come bagaja quell dovej mett a dormì,70 scoldà in lecc, vedè in pattaja... Là: l’è mej pientalla lì.
De maross el gh’è anca el coeugh ch’el soo ben ch’el dorma nò, e ch’el coeur el temp e el loeugh75 per friccammela s’el pò.
Sto balloss me l’ha friccada cont on’oltra adess duu agn, ma gh’hoo gust ch’el l’ha pientada e l’ha faa sto bell guadagn.80
Ma la Giulia l’è ona tosa ch’ha a che fà nagott con tì, l’è ona matta capriziosa de stantà a trovà marì.
L’han pientada pù de ses,85 pù de sett e pù de vott, l’è ona vigna senza sces ch’ha a che fà con tì nagott.
Tì mò inscambi, el mè baciocch, te see bona come el pan,90 come on fior spontaa ch’è pocch, come on dolz de marzapan,
te see limpita de coeur come on’acqua, come on veder, ma, voj là! coss’eel ch’el voeur?95 Cossa vegnel a fà el Peder?
L’è già vora d’andà via, de tornà a Niguarda anmò? Te saludi anema mia, voeubbiem ben, che già son tò.100